Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4298

(1) Az ír küldöttség hangsúlyozta, hogy az ír Kormány súlyos, regionális és strukturális jellegű gazdasági és társadalmi egyenlőtlenségekkel küzd. Ez a küldöttség kijelentette, hogy a Közösség céljaival, különösen pedig a gazdasági és monetáris unió megvalósításával összhangban lévő harmonizációs szint elérése érdekében, ezeket az egyenlőtlenségeket orvosolni kell. Az ír küldöttség azt kérte a Közösségtől, vállalja, hogy a rendelkezésére álló eszközeit felhasználja az ír kormánynak az ilyen egyenlőtlenségek felszámolására irányuló programjai támogatására, és hogy egy átfogó közösségi regionális politika későbbi kialakítása során teljes mértékben figyelembe veszi Írország e téren meglévő sajátos problémáit.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes